==== Manuskriptet ''Zur Kritik der Hegelschen Rechtsphilosophie'' ====
Omkring årsskiftet 1843/44 skrev Marx et manuskript der kritiserede Hegels retsfilosofi. Det skulle forblive upubliceret i hele hans levetid, selv om mange af tankerne derfra fandt vejen ind i ''De tysk-franske årbøger'' (se nedenfor). I manuskriptet kommenterede Marx afsnit for afsnit Hegels bog om retsfilosofi fra 1819: ''Grundlinien der Philosophie des Rechts''. En af Marx' vigtigste indvendinger var at så mange af Hegels dialektiske argumenter begynder i abstraktioner. Dette værk indeholder for første gang Marx' bemærkning om at religion er "''[[Religion er folkets opium|folkets opium]]''". Det indeholder også formuleringer om Marx' særegnede fremmedgørelses-begreb, som var inspireret af Feuerbach.
Filosofi Politik